Document ID: 32012D0034

NEUVOSTON PÄÄTÖS 2012/34/YUTP,
annettu 23 päivänä tammikuuta 2012,
Euroopan unionin sotilaskomitean puheenjohtajan nimittämisestä
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 240 artiklan,
ottaa huomioon Euroopan unionin sotilaskomitean perustamisesta tehdyn neuvoston päätöksen 2001/79/YUTP (1),
sekä katsoo seuraavaa:
(1)
Päätöksen 2001/79/YUTP 3 artiklan 1 kohdan mukaan neuvosto nimittää Euroopan unionin sotilaskomitean, jäljempänä ‧sotilaskomitea‧, puheenjohtajan sotilaskomiteaan kokoontuneiden puolustusvoimien komentajien suosituksesta. Mainitun päätöksen 3 artiklan 2 kohdan mukaan puheenjohtajan toimikausi on kolme vuotta ellei neuvosto toisin päätä.
(2)
Neuvosto nimitti 8 päivänä joulukuuta 2008 kenraali Håkan SYRÉNin sotilaskomitean puheenjohtajaksi 6 päivänä marraskuuta 2009 alkavaksi kolmivuotiskaudeksi (2).
(3)
Puolustusvoimien komentajien tasolla 22 päivänä marraskuuta 2011 kokoontunut sotilaskomitea suositteli kenraali Patrick de ROUSIERS'n nimittämistä sotilaskomitean puheenjohtajaksi.
ON HYVÄKSYNYT TÄMÄN PÄÄTÖKSEN:
1 artikla
Kenraali Patrick de ROUSIERS nimitetään Euroopan unionin sotilaskomitean puheenjohtajaksi 6 päivänä marraskuuta 2012 alkavaksi kolmivuotiskaudeksi.
2 artikla
Tämä päätös tulee voimaan päivänä, jona se hyväksytään.
Tehty Brysselissä 23 päivänä tammikuuta 2012.

Labels: 15